Htingra lado na ma gaji ni a lu sha
春季小孩要吃的饮食
时间:2015-02-10 16:33:39 来源:德宏团结报
Htingra lado hta, ma gaji ni a hkum hkrang mung, nlum ta du sai hte maren, nrut nra sho, hkumhkrang galu gaba waai ten rai nga ai.
Ndai hpun kawa matsun pru maji wa, nuam pu nam pan pu pyan wa ailado hta, hkum hkrang galu gaba wa ai ma ni go, lu sha grau sha sharong, grau sha lo ra, hkum hkrang galu gaba na matu lu sha aman jat ya ra ai ten nan rai nga ai. Lu sha aman go ma ni galu gaba tsom na npot nhpang nan rai nga ai, dai majo ganu gawa tai nga ai ni, ndai lado e ma ni a matu lu sha grai jahtuk jo ra nga ai.
Masha hkum na sin go, hpun kawa hte bung ai, dai majo, masha hkum na sin hpe grai nan makop maga lahku lanu ra nga ai, shingrai ma gaji ni a matu, sin hpe n gun jo lu ailu sha ni hpe, tsi shatai nna lajang jo ra ai, nga tsun madan nga ma ai rai.
Lu sha dai ni go: makok si, salui si, lui hkri si, lui dui si, sabyin si, numji, makrat, matum, udi, hkatsu chyahkan, nga, u shan, dumsu shan, nga chyu re ni, shat mung ma gu shat, ya shat, shagyi shat,n gong shat, shari shat re ni rai nga ai.lu sha ndai ni hta lu sha aman amyu myu rong nna, galu gaba wa ai ma ni hpe jo sha yang, nrut nra galu gaba wa dangam rai nga ai ma ni a matu, garum shingtau lu ai hta n ga, ana ahkya mung htok kau ya lu nga ai da.udi u shan, wa shan, nga ni hpe, sau hte nchyo ai sha shadu jo, n gu ni hpe mung mala la tsai hkra n gashin kau ra ai, tsing kau nna mung hkum shadu, ya gashin la nna ya jang shadu jo yang grau mai nga aida.
(Sok gale ai Hpan Ja)
kac_Latn zho_Hans zho_Hans kac_Latn kac_Latn kac_Latn kac_Latn kac_Latn